VO Gornja Branica

**ZAPISNIK 11. sestanka VO Gornja Branica, dne 23.03.2016 ob 20.00 uri.**

Prisotni: Štefan Čehovin, Anamarija Samec, Vid Sorta, Simon Štemberger.

Dnevni red:

1. ugotovitev sklepčnosti in potrditev dnevnega reda
2. potrditev zapisnika 10. sestanka VO
3. vzdrževanje in ureditev igrišča, igrala
4. čistilna akcija
5. vzdrževanje poti na Brkovče
6. info tabla v Grabnovcu
7. razno

**Sklepi sprejeti na 11. sestanku VO Gornja Branica 23.03.2016:**

AD 1.Dnevni red je bil sprejet.

AD 2. Predsednik VO seznani z prejetimi odgovori iz strani občine (glede električnih drogov, umiritve prometa, ter ustreznosti pitne vode iz strani Kraškega vodovoda). Odgovor Kraškega vodovoda je na vpogled na oglasnih deskah. Zapisnik desetega sestanka VO je bil potrjen.

AD 3. Mreža na igrišču je poškodovana, v naslednjih dneh si 2 člana VO ogledata ali je možno popravilo v lastni režiji, sicer ustrezno sanacijo izvedejo pristojni. Podan je bil predlog, da bi se postavilo igrala za predšolske otroke pred vaškim domom. Člani VO se strinjajo, da bi bila postavitev igral smotrna glede na vedno večje število otrok v Branici. Istočasno se vsi strinjamo, da bo potrebno urediti tudi varnostno ograjo.

**Sklep:** -Do naslednjega sestanka poiščemo ustrezne ponudbe za igrala in podložno oz. zaščitno gumo na otroškem igrišču.

AD 4. Pogovarjali smo se o čistilni akciji, ki jo izvajamo zadnjih lekaj let v mesecu aprilu. Ugotovili smo, da je okolica cerkve neurejena in zanemarjena, ter da bi bilo potrebno urediti okolico. Pogovarjali smo se tudi, da bi bilo smotrno določiti vasi, ki bi posamezne mesece skrebele oz. vzdrževale okolico cerkve in vaškega doma. Pripravili bomo predlog sistema vzdrževanja in čiščenja okolice, ter ga na čistilni akciji predstavili vaščanom, da bi tako skupaj poskrbeli za urejeno in čisto skupno bivalno oklje.

**Sklep:** letos se izvede čistilna akcija in se uredi okolica cerkve, vaškega doma in igrišča. Vabila bodo visela na oglasnih deskah s točnimi informacijami.

 AD 5. Kanali ob poti na Brkovče so bili ob zemeljskih delih in spravilu lesa na parc. št. ko Dolanci 801, 802, 803/2 zasuti oz. neočiščeni. Obstoječi kanal so izvajalci zasuli.

**Sklep:** predlagamo občini, da skuša povzročitelja škode kontaktirati in naloži, da se nastalo škodo sanira oz. vzpostavi pretočnost kanala.

AD 6. TIC-u v Štanjelu smo posredovali lokacijo in podatke o lastniku parcele.

AD 7. Pod točko razno smo se pogovarjali o zapuščenih in neograjenih kozah, ki še vedno delajo škodo po vasi Koboli. V vasi Koboli se na občinsko pot posipa mejni zid nepremičnin, ki stojijo na parc. št. k.o. Koboli 329 in 328 ter ogroža mimoidoča vozila in pešce. Pogovarjali smo se o druženju vaščanov in prireditvah, ki bi nas povezala. Ponovno bomo skupaj izpeljali pohod za prvi maj za vaščane in okoliške vasi. Pohod bomo zaključili v vaškem domu z toplim obrokom. Lokalne vinarje bomo prosili za sponzorstvo, ravno tako gospodinje po Branici, če bi napekle nekaj sladkega za pogostitev pohodnikov na zbirnem mestu v vaškem domu pred odhodom in ob prihodu iz pohoda.

**Sklepi:** - lastnike zapuščenih koz skušamo ponovno kontaktirati in jih seznaniti s problemi in škodo, ki jo povzročajo, ter skupaj z njimi najti ustrezno rešitev

* občino prosimo, da najde lastnike nepremičnin v Kobolih na parc. št. k.o. Koboli 329 in 328, ter ustrezno z lastniki nepremičnin poskrbi za varen prehod po občinski poti.
* hrast v vasi Dolanci predlagamo, da se obreže, v kolikor pa pristojni ugotovijo, da je zaradi varnosti smotrno hrast požagati, VO in vaščani temu ne nasprotujejo. Lesene dele pa bomo v vaški skupnosti obdržali in jih pokoristili.
* Ravno tako je potrebno obžagati oreh v Kodretih pred hišno št. 6 in oreh pri spomeniku barona Andreja Čehovina v Dolancih
* organizirali bomo pohod za prvi maj po Obronkih braniške doline. Vabila bomo razobesili na oglasnih deskah, poskrbeli bomo za topli obrok

Zapisnikar: Anamarija Samec Predsednik VO: Vid Sorta